MAMMALIA. 
45 
immobilibus, unguibus fortibus rectis instructis. Vim exercent insignem, id 
quod a structura singulari ossis brachialis, quod non longum, sed breve, la- 
tum, lunatum, cum multis apophysibus, et a cubitu elongato provenit, quo 
vis muscularis singulari modo augetur. 
Pedes posteriores nihil particularis structurae , sed sex digitos habent. 
Nasus subtilissimis verrucis obsitus. Labium quasi internum , membranula 
tenuis intra labia exteriora e gingivis pendula. 
Verrucae majores rugae ve copiosae sub palmis. 
Plantae utique hexadactylae , digito intimo remoto , mutico. 
De victu talpae et vita ejus extra terram semper dubius haesi. 
Negat , uti mihi dudum visum , hortulanus Stephansfeldensis , aliter nocere, 
nisi quod fodiendo plantas subvertat. 
Tria specimina successive in scatula aluit , in qua terram sparsit ad dimidii 
pollicis altitudinem. Lumbricos avide voraverunt. Fine secundi diei mortuae 
repertae , ut apparuerit quam avide terram expetjerint , nam rostro quantum 
potuere terrae infixo mortuae repertae sunt. 
A. 1795. d. 29. Augusti (A. 3 .) adfertur talpa semiadulta, quae in decipula 
per totam noctem dimidiumque diem viva haesit. Exemta , pedibus posterio- 
ribus innixa , et anterioribus ad rostrum applicatis lumbricos voravit , quos 
antea dentibus consciderat. Fodiens pedes non divaricatos exporrigit , uti gryj- 
lotalpa , sed antrorsum protensos rostro parallelos. 
Posui in eodem amplo vitro terra repleto, una cum rana scorodosma. Ne- 
que bufonem appetere ullo modo , neque bufo sibi timere mihi visus est. 
Bis terve mutavi vas terramque ; quod animal haud ferre videtur. Nam quum 
iterum mutassem , haud, amplius se sub terram subduxit , sed languens in 
summa superficie haesit. Exemi; dorso imposui super manus vola. Ap'eruit os, 
quasi oscitans , frigere jam coepit , et paulo post , eodem die quo hora octava 
ex decipula exemeram, undecima hora animam efflavit. 
Supra nasum levis lacuna pone cuspidata , cum tenuissimo sulco ad basin, 
supra labium , transverso. 
Mystaces brevissimi , duarum linearum longitudine , antrorsum curvati ; 
similes pili etiam in maxilla inferiore. 
Animal mundissimum , in quo nunquam ullum vel pediculum vel pulicem, 
vel simile insectum , quale in vespertilionibus , repererim. 
Talpam immaniter multiplicari ex eo conjicio , quod in prato humido hu- 
milique Ao. 5 . (d. 19. Februarii 1797-) centenos observavi egestos colliculos , 
